*Objava za medije*

**UZBUDLJIV POČETAK NA CROATIA RALLYJU: DRAMA ZA OGIERA, NEUVILLE PREUZEO VODSTVO**

Zagreb, 21.04.2023. – Thierry Neuville i suvozač Maritjn Wydaeghe drže prednost od 16,1 sekunde na vrhu poretka WRC Croatia Rallya nakon jutarnje vožnje u slikovitim brdima Samoborskog Gorja, Žumberka i Karlovca na zapadu i jugozapadu od Zagreba.

Sébastien Ogier, pobjednik prvog WRC Croatia Rallyja, bio je najbrži s vremenom od 11m57.7s kroz 19,20 kilometara dugu etapu Mali Lipovec - Grdanjci, što mu je dalo prednost od 2,6 sekundi nad Neuvilleovim Hyundai i20 N Rally1 Hybridom.

Međutim, prednost osmerostrukog svjetskog prvaka nije potrajala kada je bio prisiljen stati nakon 12 kilometara na drugom brzinskom ispitu sa oštećenom prednjom lijevom gumom, uzrokovanom udaranjem u rupu kraj ceste. Ogier i suvozač su stajali samo 1:07s dok su mijenjali kotače, ali kašnjenje ih je spustilo na niže mjesto i predalo prvo mjesto Neuvilleu / Wydaegheu.

Unatoč vodstvu do dnevne pauze u Zagrebačkom velesajmu, Neuville je bio frustriran što nije uspio ostvariti još bolji plasman.

*"Više-manje možemo ostvarivati rezultate, ali osjećam da bismo bili puno brži da imamo bolji automobil na asfaltu"*, rekao je Neuville nakon trećeg brzinskog ispita. *"Mogao bih puno brže, ali automobil mi to ne dopušta. Stalno isprobavamo različite postavke, ali jednostavno ne dobijem pravu stvar. Vrlo je slično Monte Carlu gdje se šasija jako kreće i čini auto vrlo nervoznim, pogotovo kada je malo brže, borim se s kontrolom auta."*

O svojem kašnjenju u brzinskom ispitu, Ogier je rekao: *„Zaista izbjegavam rezove, ali ipak je samo ta kompresija uzrokovala probijanje gume. Naravno, kad izgubite minutu i pol utrka je drugačija, ali što možete učiniti?“*

Ogier se vratio s najbržim vremenima na trećem i četvrtom bzinskom ispitu, a njegov najbolji rezultat na četvrtom ispitu došao je unatoč tome što je otkinuo dio stražnjeg spojlera na granama dok je prelazio zavoj udesno. Trenutno zauzima sedmo mjesto, 1 minutu i 27.1 sekundi iza vodećeg Neuvillea.

Elfyn Evans je drugi u ukupnom poretku za Toyota Gazoo Racing, a uspio je prevladati probleme sa mekanim prednjim desnim gumama na trećoj brzinskoj dionici.

Ott Tänak i Martin Järveoja drže stabilno treće mjesto za M-Sport Ford World Rally tim. Nakon što je izgubio vrijeme zbog zastoja u zavoju na prvom brzinskom ispitu, Tänak je rekao: *"Gubio sam snagu motora, a onda sam zastao. Nakon toga sam se borio s mnogim stvarima. Imali smo problema s upravljačem već na putu do brzinskog ispita. To je bio velik posao."*

Esapekka Lappi, Takamoto Katsuta i Pierre-Louis Loubet su četvrti, peti i šesti, a svjetski prvak Kalle Rovanperä je tek na 12. mjestu nakon što je na istoj dionici drugog brzinskog ispita kao i Ogier probušio prednju lijevu gumu. Finski vozač je bio zaustavljen 1:58s i nakon utrke je rekao da je to bio „glupi način da probuši gumu“. Rovanperä je dodao da se bori s prijanjanjem automobila te da treba nešto popraviti na servisu, inače će ostatak utke biti pretežak.

Yohan Rossel vodi u WRC2 kategoriji s 29.7 sekundi prednosti nakon što je u svom bolidu Citroën C3 Rally2 postigao najbrže vrijeme na prva dva brzinska ispita. Najbrži na trećem brzinskom ispitu bio je Nikolay Gryazin u svom Škoda Fabia RS Rally2, a na četvrtom brzinskom ispitu je to učinio Emil Lindholm iz Toksport tima nakon što je popravio problem s odabirom brzina na putu između druge i treće brzinske dionice. Gryazin je drugi u privremenom poretku, a slijedi ga Nicolas Ciamin.

Željko Magličić je najbolji hrvatski vozač na 43. poziciji za upravljačem Ford Fiesta Rally4 vozila. Nakon 40-minutne pauze za servis na Zagrebačkom velesajmu, jutarnji brzinski ispiti će se ponoviti popodne od 14:45, pri čemu će posade ulaziti u krajnju fazu današnjeg dana od 19:14 sati.

**Kontakt za medije:**

Sven Hamzić  
091 890 9535